దేశరాజధానిలో 64వ జాతీయ అవార్డుల ఎంపిక ప్రక్రియ మొదలై శరవేగంతో జరుగుతోంది. ఇందుకోసం దర్శకుడు ప్రియదర్శన నేతృత్వంలో ఓ కమిటీని ఏర్పాటు చేశారు. ఈ కమిటీలో ఈసారి ఇద్దరు తెలుగు సినీ ప్రముఖులు.. దర్శకుడు పి.చంద్రశేఖరరెడ్డి, దర్శకనిర్మాత సి.వి.రెడ్డి ఉండటం విశేషం. అన్ని భాషలకూ చెందిన సినీప్రముఖులకు అవార్డుల కమిటీలో ప్రాతినిధ్యం కల్పించాలని కనుక సాధారణంగా ఒక్కో రంగానికి ఒక్కరినే (రీజినల్ కమిటీ సభ్యులు కాకుండా) తీసుకొంటారు. అయితే చాలా కాలం తర్వాత ఇద్దరు తెలుగు ప్రముఖులకు కమిటీలో స్థానం దొరకడంతో తెలుగు సినిమాకు తప్పకండా న్యాయం జరుగుతుందనే అభిప్రాయం వ్యక్తమవుతోంది. జాతీయ అవార్డుల కోసం దేశవ్యాప్తంగా 340 ఎంట్రీలు రాగా, వాటిలో 12 తెలుగు చిత్రాలు ఉన్నట్లు సమాచారం. సినిమాల స్ర్కీనింగ్ పూర్తికాగానే ఏప్రిల్ మొదటివారంలో అవార్డులను ప్రకటిస్తారు. మే మొదటివారంలో రాష్ట్రపతి చేతుల మీదుగా విజేతలకు అవార్డులు అందజేస్తారు.
desaraajadhaanilo 64va jaateeya avaardula empika prakriya modalai saravegamto jarugutondi. indukosam darsakudu priyadarsana netrutvamlo oo kamiteeni erpaatu chesaru. ee kamiteelo eesaari iddaru telugu cinee pramukhulu.. darsakudu pi.chandrasekharareddy, darsakanirmaata si.vi.reddi undatam visesham. anni bhaashalakuu chendina sineepramukhulaku avaardula kamiteelo praatinidhyam kalpinchaalani kanuka saadhaaranamgaa okko rangaaniki okkarine (reginal commity sabhyulu kakunda) teesukontaaru. ayithe chala kaalam tarvaata iddaru telugu pramukhulaku kamiteelo sthaanam dorakadamtho telugu sinimaaku tappakanda nyaayam jarugutundane abhiprayam vyaktamavutondi. jaateeya avaardula kosam desavyaaptamgaa 340 entreelu raga, vaatilo 12 telugu chitraalu unnatlu samacharam. cinimala srcheening puurtikaagaanee epril modativaaramlo avaardulanu prakatistaaru. mee modativaaramlo rashtrapati chetula meedugaa vijetalaku avaardulu andajestaaru.